CELEX: 32014R0455
Language: ro
Date: 2014-04-29 00:00:00
Title: Regulamentul de punere în aplicare (UE) nr. 455/2014 al Comisiei din 29 aprilie 2014 privind clasificarea anumitor mărfuri în Nomenclatura combinată

6.5.2014   
            
            
               RO
            
            
               Jurnalul Oficial al Uniunii Europene
            
            
               L 133/31
            
         REGULAMENTUL DE PUNERE ÎN APLICARE (UE) NR. 455/2014 AL COMISIEI
   din 29 aprilie 2014
   privind clasificarea anumitor mărfuri în Nomenclatura combinată
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful vamal comun, în special articolul 9 alineatul (1) litera (a) (1),
   întrucât:
   
               (1)
            
            
               Pentru a asigura aplicarea uniformă a Nomenclaturii combinate anexate la Regulamentul (CEE) nr. 2658/87, este necesar să se adopte măsuri privind clasificarea mărfurilor menționate în anexa la prezentul regulament.
            
         
               (2)
            
            
               Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricăror alte nomenclaturi bazate integral sau parțial pe aceasta sau care îi adaugă orice fel de subdiviziuni suplimentare și care sunt stabilite prin dispoziții specifice ale Uniunii în vederea aplicării de măsuri tarifare sau de altă natură privind comerțul cu mărfuri.
            
         
               (3)
            
            
               În temeiul acestor reguli generale, mărfurile descrise în coloana 1 a tabelului din anexă ar trebui clasificate la codurile NC indicate în coloana 2, pe baza motivelor care figurează în coloana 3 a tabelului menționat.
            
         
               (4)
            
            
               Este necesar să se prevadă posibilitatea invocării în continuare de către titular, în temeiul articolului 12 alineatul (6) din Regulamentul (CEE) nr. 2913/92 al Consiliului (2), pentru o anumită perioadă, a informațiilor tarifare obligatorii furnizate în ceea ce privește mărfurile vizate de prezentul regulament, dar care nu sunt conforme cu dispozițiile prezentului regulament. Perioada respectivă ar trebui să fie de trei luni.
            
         
               (5)
            
            
               Măsurile prevăzute în prezentul regulament sunt conforme cu avizul Comitetului Codului vamal,
            
         ADOPTĂ PREZENTUL REGULAMENT:
   Articolul 1
   Mărfurile descrise în coloana 1 a tabelului din anexă se clasifică în Nomenclatura combinată la codurile NC indicate în coloana 2 a tabelului menționat.
   Articolul 2
   Informațiile tarifare obligatorii care nu sunt conforme cu prezentul regulament pot fi în continuare invocate, în conformitate cu articolul 12 alineatul (6) din Regulamentul (CEE) nr. 2913/92, timp de trei luni de la data intrării în vigoare a prezentului regulament.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 29 aprilie 2014.
      
         
            Pentru Comisie,
         
         
            pentru președinte
         
         Algirdas ŠEMETA
         
            Membru al Comisiei
         
      
   
   
      (1)  JO L 256, 7.9.1987, p. 1.
   
      (2)  Regulamentul (CEE) nr. 2913/92 al Consiliului din 12 octombrie 1992 de instituire a Codului vamal comunitar (JO L 302, 19.10.1992, p. 1).
   
      ANEXĂ
      
                  Descrierea mărfurilor
               
               
                  Clasificare (Cod NC)
               
               
                  Motive
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Un aparat pentru distribuirea de apă rece așezat pe podea (așa-numit „distribuitor de apă”), cu o înălțime de aproximativ 124 cm și o greutate de aproximativ 100 kg.
                              Acesta conține un sistem de răcire ce constă dintr-un compresor și un condensator.
                              Are o capacitate de stocare de 150 l și o capacitate nominală de răcire de 150 l/h care permite distribuirea a până la 750 de pahare de apă pe oră. Funcționează alimentat cu o tensiune de 220 V curent alternativ.
                           
                        
               
                  8418 69 00
               
               
                  Clasificarea se stabilește pe baza regulilor generale 1 și 6 de interpretare a Nomenclaturii combinate, precum și pe baza textului de la codurile NC 8418 și 8418 69 00.
                  Simpla răcire a apei potabile nu se consideră prelucrare a materialelor printr-un proces ce implică o schimbare a temperaturii. În consecință, clasificarea la poziția 8419 este exclusă.
                  Prin urmare, aparatul trebuie clasificat la codul NC 8418 69 00 ca alte mașini și aparate pentru producerea frigului (a se vedea, de asemenea, notele explicative ale Sistemului armonizat aferente poziției 8418, grupa I, punctul 2).
               
            
                  
                              2.
                           
                           
                              Un aparat pentru distribuirea de apă rece așezat pe podea (așa-numit „distribuitor de apă”), cu o înălțime de aproximativ 97 cm și o greutate de aproximativ 15 kg.
                              Funcția de încălzire este asigurată de o rezistență electrică de încălzire integrată, iar funcția de răcire de un sistem de răcire care constă într-un compresor și un condensator.
                              Apa este furnizată dintr-o sticlă care nu este inclusă în momentul prezentării.
                              Aparatul are capacitatea de a distribui apă fierbinte la un debit de 5 l/h, temperaturile înscriindu-se în intervalul 85-92 °C. Aparatul are capacitatea de a distribui apă rece la un debit de 2 l/h, temperaturile înscriindu-se în intervalul 4-8 °C. Aparatul funcționează alimentat cu o tensiune de 220 V curent alternativ și o putere de 100/550 W.
                           
                        
               
                  8516 10 11
               
               
                  Clasificarea se stabilește pe baza regulilor generale 1, 3 litera (c) și 6 de interpretare a Nomenclaturii combinate, precum și pe baza textului codurilor NC 8516, 8516 10 și 8516 10 11.
                  În sensul notei 3 de la secțiunea XVI, aparatul este conceput pentru a îndeplini două funcții alternative (alte echipamente pentru producerea frigului de la poziția 8418 și încălzitoare electrice de apă, instantanee sau cu stocare, de la poziția 8516). Nu se poate determina funcția principală a aparatului, deoarece fiecare funcție este la fel de importantă pentru utilizarea aparatului.
                  Prin urmare, aparatul trebuie clasificat la codul NC 8516 10 11 ca încălzitoare electrice, instantanee, de apă.